Dii de su Pi gregu

Sa Dii de su Pi gregu est una dii de s'annu dedicada a sa costanti matemàtica pi gregu, festada de sòlitu su 14 de martzu.

 Dii de su Pi gregu 
Sa dii dedicada a su Pi gregu est su 14 de martzu: su sceberu dd'at ispirau  su formau de sa data mesi-dii, impreau me is Stadus Aunius, sendi chi s'arresurtau est su nùmeru "3,14", grafia chi inditat s'acostadura a su centèsimu de pi gregu. In prus, calincunu dda festat a is oras 15, a manera chi sa data siat 3,1415, balori chi s'acostat de prus a sa costanti.

Sa dii dd'ant festada po sa primu borta in su 1988 me in s'Exploratorium de San Francisco, po mori de su fìsicu stadunidensu Larry Shaw, onorau apustis cun su tìtulu de "Prìntzipi de su pi gregu".
Su calendàriu de sa primu manifestada previdiat unu corteu tundu a giru de unu de is fràigus de su museu e sa bèndida de turtas a sa frùtura, decoradas cun is tzifras decimalis de su pi gregu (custu poita ca pi in inglesu tenit sa matessi pronùntzia de pie, turta tìpica de is paisus anglosàssonis). Cun is annus, sa festa est bessida famada me is dipartimentus de matemàtica e in istitutzionis vàrias de su mundu.

In su 2009, cun sa Risolutzioni H.RES.224, sa Càmera de is Rapresentantis de is Stadus Aunius de Amèrica reconnoscit su 14 de martzu comenti a dii ofitziali de sa costanti matemàtica e cumbidat is dotzentis a bivi sa Dii de su Pi gregu comenti a ocasioni po “animai a is giòvunus a su stùdiu de sa matemàtica”. In su 2017 fintzas s'Itàlia at festau sa dii in manera ofitziali.

Su 14 de martzu de su 2018, po is 30 annus de sa Dii, Google at onorau sa festa cun una versioni artìstica de su logo suu.  Sa pròpiu cosa dd'iat giai fata in su 2010.Google festeggia il Pi Greco Day, ChannelCity, 14-03-2010

 Dii de s'acostadura a pi gregu 
Sa dii de s'acostadura de pi gregu est su 22 de argiolas: 22/7 est difatis un'acostadura de π connota de su tempus de Archimede.

 Datas alternativas 
Is datas chi sighint funt alternativas a su 14 de martzu e a su 22 de argiolas:

 26 abrili (o 25 abrili me is annus bisestus): in cussa data, a incumentzai de su 1 de gennaxu, sa Terra cumprit un'arcu cun circonfèrentzia de 2 radiantis, est a nai 1⁄π bortas s'òrbita totali a giru de su Soli.
 10 de donniasantu (9 de donniasantu me is annus bisestus): sa de 314 diis de s'annu segundu su calendàriu gregorianu.
 21 de idas (20 de idas me is annus bisestus): sa de 355 diis de s'annu, a is 13:13 (1:13 PM segundu sa notatzioni a 12 oras), chi currespondit a 355/113, àtera acostadura scoberta de su matemàticu Zu Chongzhi.

 Riferimentus 

 Bibliografia 



 Ligòngius esternus 


 The Exploratorium's Pi page Pàgina dedicada a sa dii in su situ de s'Exploratorium
 How to celebrate Pi Day

Categoria:Matemàtica